300 de manifestanți furioși s-au confruntat cu poliția după incendierea unui Coran în Suedia.
300 de protestatari au manifestat violent în Malmo împotriva acțiunilor anti-islamice, vineri. Totul a pornit de la incendierea unui exemplar al Coran-ului. Protestul a început după ce liderul partidului danez de extremă dreapta, Rasmus Paludan, a fost oprit la granița cu Suedia.
300 de oameni au protestat violent în Malmo împotriva acțiunilor anti-islamice, în cursul zilei de vineri, relatează Reuters.Cu câteva ore înaintea revoltei de pe străzi, extremiștii de dreapta au ars un expemplar al Coran-ului, iar manifestările au escaladat ajungându-se la violențe între protestatari și polițiști.Cei 300 de oameni furioși au ieșit pe străzi și au aruncat cu diverse obiecte în polițiști, unii dintre ei au incendiat anvelope."Nu putem spune că avem situația sub control, dar toate eforturile noastre merg în această direcție", a declarat un reprezentant al poliției."Protestul de acum și întâmplarea cu incendierea Coran-ului de mai devreme au legătură", a adăugat reprezentantul.Vineri, la Malmo, au avut loc mai multe acțiuni anti-islamice, însă arderea Coran-ului a fost cea mai puternică.Protestele au început imediat după ce liderului partidului danez de extremă dreaptă, Rasmus Paludan, i s-a interzis să desfășoare o întâlnire la Malmo. Acesta a fost oprit la granița cu Suedia, spun unele publicații.